《饮湖郡庠即旧时重桂堂也即席赠汪教授》
清代·许传霈

韶华廿载逝如斯，杯酒兴怀今昔时。堂取君家丛桂义，编留先昔校官诗。

依然文字朋僚饮，难得丹铅几席随。开到白莲人未倦，当年茂叔不吾欺。

作者简介：余生而鲁钝，雅不善诗。岁辛巳，由湖返杭，尤绝意不吟咏，复何稿之可存乎。偶理丛残，有不忍遽弃者，念少壮遭际多艰，赖母教辛勤，良朋切磋，得不汨没天性，言情纪事，时见乎词，则又不可以不存。爰按年录之，起咸丰癸丑，终光绪辛巳，得八卷，计古今体若干首。初有无可斋、倦游轩、七二铃馆、春晖室诸编目，兹分注各年下以存旧名。